ඒ සඳහා අවශ්‍ය ක්‍රියාමාර්ග ආරම්භ කරන ලෙසට තමිල්නාඩු ප්‍රාන්ත රජය විදේශ කටයුතු අමාත්‍යාංශය වෙත ලිඛිතව දන්වා ඇති බවද ඉන්දීය මාධ්‍ය වාර්තා කළා.නැව් සේවාව යළි ආරම්භ කළහොත් තමිල්නාඩුවේ දිස්ත්‍රික්ක 24 ක පිහිටි සරණාගත කඳවුරු 107 ක වෙසෙන ශ්‍රී ලාංකික සරණාගතයින් 60,000 කට වැඩි පිරිසක් මෙරටට පැමිණීමට අවශ්‍ය පහසුකම් සැලසෙනු ඇති බවයි තමිල්නාඩු බලධාරීන් පෙන්වා දී ඇත්තේ.කෙසේ නමුත්, ඉන්දු - ශ්‍රී ලංකා මගී යාත්‍රා සේවාව දෙරටේ ජනතාව අතර සබදතා ගොඩනගන පාලමක් වී තිබුණේ 1900 දශකයේ සිටයි. 1914 වසරේදී බ්‍රිතාන්‍ය පාලකයන් තමිල්නාඩුවේ - ධනුෂ්කොඩි සිට තලෙයිමන්නාරම දක්වා මගී පාරු සේවාව ආරම්භ කළා. 1950 දශකයේදී එය දෙරට අතර වෙළදාම සහ සංචාරකයන් හුවමාරු වන මාධ්‍යය බවට පත්වී තිබුණා. 1964 වසරේ සුළි සුළගකින් ධනුෂ්කොඩි වරායට හානි සිදුවීම නිසා යාත්‍රා සේවාව රාමේෂ්වරම් වෙත රැගෙන ගියා. 1983 වනතුරු රාමේෂ්වරම සහ තලෙයි මන්නාරම අතර මගී යාත්‍රා සේවාව ක්‍රියාත්මක වුව ද යුද්ධය හේතුවෙන් එය නතර වුණා.